Lav et referat af nedenstående tekst:

Tekst:
Når op mod 90.000 feststemte mennesker på lørdag deltager i Aalborg Karnevals helt store trækplaster 'Stjerneparaden', har de frivillige i Safe House Aalborg et nyt værktøj i værktøjskassen. Både dem og dørmændene i Jomfru Ane Gade er nemlig blevet undervist i at bruge en næsespray til at modvirke overdoser. - Vi fokuserer på stofbrugere generelt, men vi er meget fokuseret på de unge. Der er et kæmpe behov for, at vi laver den her indsats i Aalborg. Vi har erfaret, at der omkring Kennedy Arkaden er unge mennesker, der eksperimenterer med morfin, fortæller frivillig underviser i foreningen Antidote Danmark, Sascha Pedersen. Antidote Danmark er en frivillig forening, som er startet af den sociale iværksætter Michael Lodberg Olsen. Antidote Danmark er et selvstændigt initiativ, som ikke har noget samarbejde med Aalborg Karneval. Og budskabet om at det også er unge, som benytter sig af opioder, falder i tråd med den mediedækning, der for nyligt har været af, at unge i højere grad er begyndt at bruge opioder, nærmere bestemt medicinen Tramadol . Sascha Pedersen har tidligere arbejdet på et forsorgshjem og herberg, hvor der er en del stofbrugere. Her har hun over en fem år lang periode brugt næsesprayen mod overdoser 20 gange - hvis ikke mere. - Og jeg har, syv-ni-tretten, aldrig brugt modgiften, uden at vedkommende overlevede. For man er ikke garanteret, at man overlever, hvis man får næsesprayen, der indeholder midlet Naloxon. Et amerikansk studie har dog vist, at stofbrugere overlevede en overdosis i 93,5 procent af tilfældene, hvis de fik midlet. Nu har hun undervist frivillige i Safe House Aalborg og dørmænd i at bruge næsesprayen. Det betyder, at de har været igennem et kursus og har fået udleveret et kit med næsesprayen i tilfælde af, at der skulle være en af de feststemte karnevalsdeltagere, som skulle have indtaget opioder i sådan en grad, at de får en overdosis. - Vi er alle sammen ligeværdige mennesker. Og der skal også være førstehjælp til stofbrugere, siger Sascha Pedersen. Naloxon er udbredt i USA , hvor en opioidepidemi raser.

Referat:
Op til Aalborg Karneval er frivillige i Safe House Aalborg og dørmændene i Jomfru Ane Gade blevet undervist i at behandle overdoser.